Berend von Wetter-Rosenthal

Berend Hermann Otto von Wetter-Rosenthal (venepäraselt Boris von Wetter-Rosenthal; 8. november 1874 Tallinn – 10. märts 1940 Wartheland) oli Eesti advokaat ja ettevõtja.

Ta õppis aastatel 1889–1894 Tallinnas Nikolai Gümnaasiumis. Õigusteadust õppis ta aastatel 1894–1899 Peterburi Ülikoolis ja 1898–1899 Berliini Ülikoolis.

Berend Hermann Otto von Wetter-Rosenthal oli  Läänemaa Lihula ja Sipa, Oidermaa Karinõmme mõisa mõisnik.

Berend von Wetter-Rosenthal asus 1912. aastal Eestimaa Rüütelkonna teenistusse ja oli aastatel 1914–1918 Eestimaa Rüütelkonna kantselei I sekretär ja ka Eestimaa Maapäeva kreisisaadik. 1918. aastal küüditati ta eesti bolševike poolt koos juhtivate baltisaksa poliitikute ning teiste baltisakslastega Nõukogude Venemaale ning vabanes alles pärast Saksa-Vene Brest-Litovski rahulepingu sõlmimist 1919. aasta jaanuaris.

1919. aastal toimunud mõisate natsionaliseerimisega Eesti valitsuse poolt jäeti B. von Wetter-Rosenthalile Oidrema mõisasüdaOidremaa mõisa lugu, Koonga vallaleht, 2006 nr.6 lk 3 ning pärast Vabadussõja lõppu pidas B. von Wetter-Rosenthal talle kuuluvat Pärnumaa Mihkli kihelkonna Oidermaa mõisu. Oidremaa mõisa koduleht Aastatel 1925–1935 töötas ta Tallinnas advokaadina.

B. von Wetter-Rosenthal oli Saksa Kultuuromavalitsuse asepresident ja asendusliikmena (Georg Rudolf Stackelbergi asemel) ka saksa elanikkonna saadik I Riigikogus 1923. aastal (10. jaanuarist 30. maini).Henning von Wistinghausen, Krahv Hermann Keyserlingi konflikt eestimaalastest rahvuskaaslastega 1917/18, Tuna 2004 nr, 4

1935. aastal määrati ta AS Rotermanni Tehased direktoriks. Ta oli ka Eesti suurimate kaubandusettevõtete hulka kuuluva AS Estaklandi aktsionär ja revisjonikomisjoni liige aastatel 1935–1939.

1939. aastal kolis Berend von Wetter-Rosenthal ümberasujana Saksamaale Krughofi (praegu Kijaszkowo külla Czernikowo valda Toruńi maakonda Kujawy-Pomorze vojevoodkonda Poolas),  kuid suri juba 1940. aastal. Ta on maetud Berliini.Deutschbaltisches Biographisches Lexikon 1710–1960. 1970. Böhlau Verlag Köln Wien

Herman de Wetter oli tema poolvend.

Viited

Kategooria:Eesti ettevõtjad
Kategooria:Eestimaa rüütelkonna sekretärid
Kategooria:Balti Pataljoni koosseis
Kategooria:I Riigikogu liikmed
Kategooria:Gustav Adolfi Gümnaasiumi vilistlased
Kategooria:Sündinud 1874
Kategooria:Surnud 1940